Athugsemdir velferðarsviðs Reykjavíkurborgar eru færðar inn með rauðu letri.

# REGLUGERÐ

##  um búsetu fyrir börn með miklar þroska- og geðraskanir.

 Einnig fjallað um ungmenni hér.

###  I. KAFLI

## Gildissvið, markmið og skilgreiningar.

### 1. gr.

#### Gildissvið.

Reglugerð þessi tekur til búsetu barna með miklar þroska- og geðraskanir ~~og~~ sem þurfa annars konar og meiri þjónustu en unnt er að veita á heimili forsjáraðila þeirra skv. 21. gr. laga, nr. 38/2018, um þjónustu við fatlað fólk með langvarandi stuðningsþarfir.

  Þegar önnur viðeigandi úrræði hafa verið fullreynd, eða ljóst er að þau koma ekki að gagni, svo sem greiningar- ráðgjafar- og geðheilbrigðisþjónusta, stuðningur inn á heimili foreldra, skammtímadvöl og stuðningsfjölskyldur er heimilt, í samræmi við niðurstöðu sérfræðingateymis, skv. 20. gr. laga nr. 38/2018, að finna barni annað heimili hjá fjölskyldu í nærsamfélagi barnsins, sé þess kostur, eða útbúa sérstakt húsnæði fyrir barn í samræmi við ákvæði reglugerðar þessarar. Skal það ávallt gert í samvinnu við forsjáraðila og barn, að teknu tilliti til aldurs þess og þroska.

Hér skortir ákvæði varðandi úttekt á þessum fjölskyldum og leyfisveitingar til þeirra og eftirlit með starfseminni.

  Gerð og rekstur sérstaks húsnæðis fyrir barn skal ~~byggja á~~ taka mið af kröfum sem settar eru fram í reglugerð um húsnæðisúrræði fyrir fatlað fólk, nr. 370/2016, eftir því sem við á og ákvæðum reglugerðar um þjónustu við fatlað fólk á heimili sínu, nr. 1054/2010, eftir því sem við á.

Um nauðung, sem kann að vera beitt í úrræðum skv. reglugerð þessari, gilda ákvæði laga nr. 88/2011 um réttindagæslu fyrir fatlað fólk. Þarf að taka þetta fram í reglugerðinni? Gilda ákvæði laga um réttindagæslu fyrir fatlað fólk ekki hvort sem er?

Gildissvið og markmið: Vakin er athygli á því að enn skortir laga- og reglugerðarákvæði varðandi búsetu langveikra barna sem dveljast á heimilum sem rekin eru af sveitarfélögum.

### 2. gr.

#### Markmið.

Markmið reglugerðar þessarar er að afmarka umgjörð um þjónustu og búsetu barns með miklar þroska- og geðraskanir og það heimili sem barnið getur búið á þegar það er metið svo af hálfu sérfræðingateymis, sbr. 20. gr. laga nr. 38/2018, að það sé barninu fyrir bestu. Gera skal barni kleift að búa í nærsamfélagi fjölskyldu sinnar eins og unnt er og viðhalda sambandi við fjölskyldu sína. Jafnframt skal styðja barnið til sjálfstæðs lífs og þátttöku í samfélaginu. Ávallt skal hafa hagsmuni barns og velferð að leiðarljósi, sbr. meðal annars 13. gr. laga nr. 38/2018.

### 3. gr.

#### Skilgreiningar.

Velferðarsvið Reykjavíkurborgar telur ekki ástæðu til að hafa sérstakt ákvæði með skilgreiningu einstakra hugtaka heldur væri réttara að fella skilgreiningar inn í viðkomandi ákvæði reglugerðarinnar. Það auðveldar lestur reglugerðarinnar enda þarf þá ekki að fara fram og til baka til að átta sig á hugtökum.

Í reglugerð þessari hafa eftirfarandi hugtök svofellda merkingu:

1. *Barn*: Einstaklingur yngri en 18 ára. Þarf þessi skilgreining að vera?
2. *Búsetusamningur:* Samningur um búsetu og þjónustu í sérstöku húsnæði milli forsjáraðila/ungmennis og eftir atvikum barns og sveitarfélags, skv. 7. gr. um samning um húsnæði og þjónustutíma. Hver er munurinn á samningi um búsetu og þjónustu og húsnæði og þjónustutíma? Er búsetusamnigur samheiti yfir þetta tvennt? Lagt er til að færa þessa skilgreiningu í 7. gr.?
3. *Einstaklingsbundin þjónustuáætlun*: Áætlun um framkvæmd fjölþættrar þjónustu og umönnunar þar sem tiltekin eru markmið áætlunarinnar og leiðir, hverjir eru samstarfsaðilar og hverjir bera ábyrgð á að koma áætluninni í framkvæmd.

Lögin hafa að geyma skilgreiningu á þessu hugtaki, þó að orðið „umönnun“ sé ekki tilgreint þar. Mikilvægt að vera ekki að endurtaka skilgreiningar sem er að finna í lögunum og ekki bæta við þær. Það skapar óvissu og ósamræmi.

1. *Húsaleigusamningur: S*amningur um leigu á húsnæði milli ungmennis, 18 ára og eldra, og sveitarfélags - skv. 7. gr. um þjónustutíma. ATH. heiti greinarinnar. Óþarfa skilgreining.
2. *Nærsamfélag*: Svæði í landfræðilegu eða menningarlegu nágrenni við fjölskyldu barns.

Hér væri full ástæða til að skilgreina hvað átt er við með „menningarlegu nágrenni“ og færa í viðeigandi ákvæði.

1. *Sérfræðingateymi*: Teymi sérfræðinga skipað af ráðuneytinu skv. 20. gr. laga nr. 38/2018 til að vera sveitarfélögum til ráðgjafar og ~~úrskurða~~ ákvarða meðal annars um hvort barni sé fyrir bestu að búa utan heimilis. Kemur fram í lögunum. Óþarfi að endurtaka í reglugerð. Nauðsynlegt er að festa í lög og sérstaka reglugerð frekari ákvæði um sérfræðingateymið og málsmeðferð á vegum þess. M.a er nauðsynlegt að fram komi að afstaða barns liggi skýr fyrir og hvort samþykki þess sé skilyrði við ákveðinn aldur, sbr. ákvæði barnaverndarlaga varðandi samþykki við 15 ára aldur.
2. *Ungmenni*: Einstaklingur 18 ára og eldri. Enginn hámarksaldur ?
3. *Þjónustu – og ~~búsetu~~húsnæði~~s~~úrræði:*  Heimili barns með alvarlegar þroska- og geðraskanir þar sem gerður hefur verið þjónustu- og búsetusamningur á milli forsjáraðila/ungmennis og eftir atvikum barns og sveitarfélags. Færa í viðeigandi ákvæði.
4. *Þjónustusamningur*: Samningur um þjónustu við barn í sérstöku húsnæði milli sveitarfélags og félagasamtaka, sjálfseignarstofnana og annarra einkaaðila sem hafa gilt starfsleyfi ráðuneytisins – skv. 4.gr. um ábyrgð. Færa í viðeigandi ákvæði.
5. *Þjónustuteymi*: Þverfaglegt þjónustuteymi undir forystu viðkomandi félagsþjónustu, þar sem forsjáraðili barns á lögheimili, sem hefur það hlutverk að útfæra þjónustu við barnið, hafa samráð um þjónustuna og tryggja samfellu og gæði hennar. Færa í viðeigandi ákvæði.

### II. KAFLI

## Ábyrgð og eftirlit.

### 4. gr.

#### Ábyrgð.

Sveitarfélag ber ábyrgð á því að skipulag og framkvæmd þessarar þjónustu, hvort sem hún er veitt af starfsfólki sveitarfélags eða einkaaðila samkvæmt þjónustusamningi, sé í samræmi við ákvæði reglugerðar þessarar, ákvæði reglugerðar um starfsleyfi til félagasamtaka, sjálfseignarstofnana og annarra einkaðila sem hyggjast veita þjónustu við fatlað fólk og ákvæði laga um þjónustu við fatlað fólk með langvarandi stuðningsþarfir.

Jafnframt ber sveitarfélag ábyrgð á því að fyrir liggi skrifleg kröfulýsing um þá þjónustu sem veita skal á heimili.

Sveitarfélag skal tilkynna ráðuneytinu um stofnun þjónustu- og ~~búsetu~~húsnæðisúrræðis á grundvelli 21. gr. laga nr. 38/2018 .

### 5. gr.

#### Eftirlit.

Sveitarfélög annast eftirlit með starfsemi þjónustu- og búsetuúrræða á þeirra vegum svo sem í formi úttektar, sem m.a. byggist á kröfulýsingum og heimsóknum þar sem aðstæður eru kannaðar ásamt viðræðum við aðila sem tengjast úrræðinu, þar á meðal barn, forsjáraðila, aðra nákomna eftir því sem við á og starfsfólk, sbr. 5. gr. laga.

Eftirlit byggist á 4. gr. laga um þjónustu við fatlað fólk með langvarandi stuðningsþarfir, reglugerð um eftirlit og eftirfylgni vegna þjónustu við fatlað fólk með langvarandi stuðningsþarfir svo og lögum nr. 88/2011, um réttindagæslu fyrir fatlað fólk.

### III. KAFLI

## Framkvæmd þjónustu.

### 6. gr.

#### Þjónusta.

Hlutverk bæði fjölskyldu í nærsamfélagi barnsins og sérstaks heimilis er að veita barni umönnun og búsetu í samræmi við þarfir þess hverju sinni. Jafnframt að veita heildstæða þjónustu og stuðning og stuðla að góðum tengslum við forsjáraðila.

Markmiðið er að búa barni ~~hlýlegt, friðsælt~~ (of matskennt~~)~~ og öruggt heimili með hliðsjón af einstaklingsbundnum þörfum, þroska, getu og aldri þess. Skipuleggja skal þjónustuna með tilliti til væntinga og þarfa barns.

 Leitast skal við að hafa þjónustu við barn eins einstaklingsbundna og unnt er, heildstæða og sveigjanlega. Ávallt skal haft samráð við barn í samræmi við aldur þess og þroska. Leggja skal ríka árherslu á góð og jákvæð samskipti og nána samvinnu við forsjáraðila og aðra nákomna barni.

### 7. gr.

#### Samningur um húsnæði og þjónustutími.

Gildistími þjónustu- og búsetusamnings milli forsjáraðila eða ungmennis og eftir atvikum barns og sveitarfélags (getur þessi stað komið upp?) er ótímabundinn við undirritun og gildir á meðan ~~vistun~~ búseta varir en þó ekki lengur en til þess dags er barn nær 18 ára aldri. Þjónustuteymi ber ábyrgð á því að framtíðarþjónusta og búsetuþörf barns sé metin við 17 ára aldur í samráði við barn ~~og~~ forsjáraðila og þá sérfræðinga sem best þekkja til barnsins. Í þeim tilvikum þegar ungmenni býr á heimili fram yfir 18 ára aldur skal sveitarfélag gera nýjan tímabundinn búsetusamning vegna búsetu á heimili auk húsaleigusamnings. Samningar þessir skulu alla jafna ekki gilda til skemmri tíma en þriggja ára í senn.

### 8. gr.

#### Einstaklingsbundin þjónustuáætlun.

Þjónustuteymi ábyrgist að gerð sé einstaklingsbundin þjónustuáætlun fyrir barn, skv. 19. gr. laga um þjónustu við fatlað fólk með langvarandi stuðningsþarfir. Jafnframt skal byggt á ákvæðum 7. gr. reglugerðar um þjónustu við fatlað fólk á heimili sínu, nr. 1054/2010. (Hún er fyrir 18 ára og eldri) Í þjónustuáætluninni skal kveðið á um markmið með þjónustu- og búsetuúrræðinu, stuðning og samhæfingu allra þjónustuaðila. Áætlunin skal unnin í samráði við forsjáraðila og barn, í samræmi við aldur og þroska þess, meðal annars að teknu tilliti til væntinga barns og þarfa þess. Endurskoða skal áætlunina á tólf mánaða fresti meðal annars með tilliti til þess hvort áframhaldandi búseta sé í samræmi við þarfir og hagsmuni barnsins.

### 9. gr.

#### Lögheimili barns.

Alla jafna skal barn eiga lögheimili hjá foreldrum/forsjáraðilum sínum.

### 10. gr.

#### Fagleg þjónusta

Forstöðumaður skal hafa fagmenntun sem nýtist í starfi. Jafnframt skal a.m.k. einn starfsmaður með fagmenntun vera til staðar á vökutíma. Skilgeina fagmenntun sem háskólapróf á sviði félags- heilbrigðis- eða menntavísinda.

Sveitarfélag ábyrgist þjónustu samkvæmt þessari reglugerð ~~og viðmiðum hennar.~~ Óljóst hvað átt er við með þessu orðalagi. Það er gert meðal annars með því að tryggja að ávallt sé nægileg mönnun á heimili svo unnt sé að veita barni viðunandi þjónustu. Sama á við þegar sveitarfélag gerir þjónustusamning við þriðja aðila. Starfsmenn skulu hafa grunnþekkingu á uppeldi og umönnun barna og geta tileinkað sér leiðbeiningar sérfræðinga á sviði geð- og þroskaraskana. Varðandi ráðningu í starf á heimili samkvæmt reglugerð þessari skal fara eftir VI. kafla laga nr. 38/2018.

### 11. gr.

#### Gildistaka.

Reglugerð þessi, sem er sett er með stoð í 21. og 40. gr. laga nr. 38/2018 um þjónustu við fatlað fólk með langvarandi stuðningsþarfir, öðlast gildi x.[mán.] 2018.

#### Velferðarráðuneytinu xx 2018.

Ásmundur Einar Daðason

### félags- og jafnréttismálaráðherra.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ellý Alda Þorsteinsdóttir.*

Lögð er áhersla á nauðsyn þess að úrræði sem þessi séu rekin af hálfu ríkisins þar sem heilbrigðisþjónusta er veigamikill þáttur í starfsemi þeirra. Í því sambandi er vísað til þeirra samskipta sem átt hafa sér staða á milli velferðarsviðs Reykjavíkurborgar og velferðarráðuneytisins þar að lútandi.

\_\_\_\_\_\_\_\_\_\_